NaiveNeuron/SloPal huggingface dataset:
Goga, Pavol, poslanec NR SR (2016-02-11):
Ďakujem za slovo. Ja nebudem sa opakovať, pán kolega Blanár niektoré veci povedal aj za mňa, pričom úplne s tým súhlasím. A beriem možno aj tú vašu výzvu, kde ste hovorili o tom, že je potrebné urobiť dlhodobejšiu víziu v školstve aj naprieč politickým spektrom, ale uznajte sám, že asi vo volebnej kampani za mesiac sa to jednoducho nedá urobiť. Čiže už v tomto je typické politikum. A čo sa týka tej pripomienky k štátnemu rozpočtu a navyšovaniu tých platov, ja vychádzam z toho, čo mi ľudia na ulici povedali. Keď sme zvyšovali minimálnu mzdu, tak celá pravica bola neuveriteľne hore nohami a robila krik na nás s tým, ako to padne na slovenskú ekonomiku. A dneska nemáte problém za mesiac navýšiť štátny rozpočet o neviem koľko miliárd eur, čo tam je spomínané. Takže v tomto trošku sa mi to nevidí, ale len tak pripomínam, že naozaj som za to, aby sa urobila tá vízia na dlhé obdobie. A čo sa týka tej samosprávy, samozrejme, samospráva najlepšie vie, ako fungujú stredné školy, ako fungujú základné školy v rámci obcí, takže kde tie kompetencie majú prísť, keď nie na samosprávu, po čom ste volali? Takže je to v poriadku.
Lengvarský, Vladimír, minister zdravotníctva SR (2021-12-09):
Ďakujem pekne. Vážený pán poslanec, poviem vám údaj, ktorý, teda som vychádzal, a to je tzv. longitudinálna štúdia, ktorú vyrába alebo ktorú vykonáva toho času firma Axon Neuroscience v spolupráci so Slovenskou akadémiou vied, a hovorí o dlhodobom stave imunity po očkovaní. Imunita sa sleduje či už vo forme humorálnej, to znamená protilátkovej, alebo bunkovej. A vyšetrenie kompletné takéhoto človeka stojí 2 000 eur a trvá niekoľko týždňov. To znamená hovoriť o tom a jeho cena je približne, áno, 2 000 euro, to som povedal. Ale tu nie je možnosť skrátka povedať firmu, ktorá urobí nejaký jednoduchý test, ktorý možno stojí 2 000 eur, to je jedno, a povie, že ten človek má takú alebo onakú imunitu. To je po prvé. A po druhé. Imunita, ktorá sa vyšetruje a o ktorej sa tu tiež vraví, nie je jednoduchým spôsobom definovateľná. To je tuná na dlhodobú diskusiu a pochopenie o tom, aké typy imunity máme, akým spôsobom sa vyvíjajú, akým spôsobom sa obnovujú, stimulujú a tak ďalej. To by bola debata na hodinu, takisto ako ste sa bavili pred chvíľou s pánom premiérom, v kruhu odborníkov, ktorí tomu rozumejú. Ďakujem pekne.
Jarjabek, Dušan, poslanec NR SR (2020-04-24):
Ďakujem veľmi pekne za slovo, pán predsedajúci. Pán podpredseda, ja vôbec nechcem spochybňovať to, čo ste povedali ohľadne občianskej spoločnosti, ale, samozrejme, to je úplne na inú polemiku. Mňa teraz skôr zaujíma a trošku mi zobrala vietor z plachiet pani Vaľová, ako je možné, že sa objavili v súkromných médiách oveľa skôr informácie ohľadne hodnotenia volieb parlamentu, ako sa o tom oboznámili poslanci? Ja si myslím, že toto je minimálne otázka, ktorou by sa mal zaoberať príslušný výbor tohto parlamentu preto, lebo tuná ide naozaj o podozrenie z korupcie, pán podpredseda. Ja netvrdím, že v tom lietate vy. Ja sa pýtam, kto z poslancov tieto veci dal súkromným médiám, a vy ste podpredseda Národnej rady, čiže vy by ste to tiež mali zisťovať preto, lebo akonáhle ja dám nejakú takúto informáciu, pochopiteľne, je to nadštandardná informácia a očakávam za ňu niečo, že teda dostanem. Preto hovorím o tom podozrením z korupcie, toto nie je v poriadku, pán podpredseda Národnej rady, a si myslím, že aj vo vašom záujme je, aby ste tieto veci vyšetrili. Ďakujem za pozornosť.
Laššáková, Jana, podpredsedníčka NR SR (2013-09-05):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Hlina, máte slovo.
Kaník, Ľudovít, poslanec NR SR (2013-09-24):
No, no, aby som mohol hovoriť ďalej.
Jurinová, Erika, podpredsedníčka NR SR (2014-04-02):
Ďakujem. Nie, to už bolo záverečné slovo. Takže, chce sa pán spravodajca vyjadriť? Nie. Prerušujem rokovanie o tomto bode programu. Nasleduje prvé čítanie o návrhu poslancov Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov. Návrh zákona má tlač 913, návrh na jeho pridelenie na prerokovanie výborom je v rozhodnutí č. 921. Nech sa páči, pani poslankyňa, uveďte vlastný návrh. (Rokovanie o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 913.)
Budaj, Ján, dočasne poverený minister životného prostredia SR (2023-05-09):
Vážený pán predsedajúci, dámy a páni... (Ruch v sále. Prerušenie vystúpenia predsedajúcim.)
P. Hrušovský, podpredseda NR SR: (2002-03-19):
Nech sa páči, pani poslankyňa Tóthová.
Hatráková, Katarína, poslankyňa NR SR (2023-06-20):
Ďakujem pekne, pán predsedajúci. Dámy a páni, pán predseda Národnej rady Slovenskej republiky svojím rozhodnutím č. 1806 z 29. mája 2023 pridelil predmetný návrh uznesenia na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní daného materiálu vo výbore a návrh na uznesenie Národnej rady Slovenskej republiky. Gestorský výbor o návrhu dňa 12. júna 2023 na svojom zasadnutí nerokoval, nakoľko nebol v zmysle § 52 ods. 2 zákona o rokovacom poriadku Národnej rady uznášaniaschopný. Prílohou informácie gestorského výboru je aj návrh na uznesenie Národnej rady Slovenskej republiky. Pán predsedajúci, otvorte, prosím, rozpravu.
Žitňanská, Jana, poslankyňa NR SR (2011-03-29):
Ďakujem veľmi pekne. Ja tiež budem stručná. My sme sa prednedávnom stretli so zástupcami bieloruskej opozície, a keď sme sa ich pýtali, ako im môžeme pomôcť, povedali, práve tým, že nás budete podporovať aj cez rezolúciu. Čiže vítam túto iniciatívu zahraničného výboru, ku ktorému sa pridal aj náš ľudskoprávny výbor. Je to dôležité, aby títo ľudia vedeli, že nie sú osamotení. Je dôležité, aby aj Lukašenko vedel, že títo ľudia nie sú nám ľahostajní, že za nimi stojíme, že na nich myslíme. Naozaj je to dôležité. Možno niekomu sa zdá, že je to gesto, ale práve takýmto spôsobom, že nebudeme mlčať a budeme upozorňovať na to, čo sa deje, im pomôžeme. Takže vás všetkých prosím o podporenie tejto rezolúcie. Ďakujem.
Blanár, Juraj, podpredseda NR SR (2022-10-26):
Ďakujem, pán navrhovateľ. Teraz udeľujem slovo spoločnému spravodajcovi Jánovi Szöllösovi, ktorý za výbor pre pôdohospodárstvo a životné prostredie bude nás informovať o výsledku rokovaní vo výboroch a rovnako zdôvodní návrh gestorského výboru k tomuto návrhu zákona. Nech sa páči.
M. Číž, podpredseda NR SR: (2007-12-06):
Ďalšiu otázku položil pán poslanec Tibor Bastrnák a to ministrovi zdravotníctva Slovenskej republiky Ivanovi Valentovičovi, otázka znie: „Kto je zodpovedný, že vláda neplní svoj vládny program a nezvýši platby poistného za skupiny občanov, kde je platiteľom štát, zo 4 na 5 % priemernej mzdy?“ Odpovedať bude pán minister zdravotníctva. Poprosím oznámiť ukončenie odpovede. Máte slovo, pán minister. I. Valentovič, minister zdravotníctva SR: Ďakujem. Vážený pán predsedajúci, vážený pán poslanec, vážené dámy, vážení páni, chcel by som citovať z programového vyhlásenia vlády: „Vláda zabezpečí navýšenie finančných prostriedkov pre zdravotníctvo v roku 2007 cestou zvýšených platieb poistného za skupiny občanov, kde je platiteľom štát, zo 4 % priemernej mzdy na 5 % priemernej mzdy.“ V roku 2006 schválila vláda navýšenie odvodov poistného za poistencov štátu zo 4 % na 5 % s účinnosťou od 1. januára 2007 do 30. 4. 2007. Vo finančnom vyjadrení to oproti predchádzajúcemu roku, t. j. oproti roku 2006, predstavuje navýšenie odvodov poistného plateného štátom pre zákonom vymedzenej kategórie osôb o 2,1 mld. slovenských korún. Za rok 2007 predstavujú odvody štátu na poistnom za poistencov štátu viac ako 27 mld. korún. Na rok 2008 bolo schválené zvýšenie odvodov za poistencov štátu zo 4 % na 4,5 % s účinnosťou od 1. januára 2008 do 31. 12. 2008. Pri predpokladanom počte poistencov 3 011 927 štát uhradí poistné za týchto poistencov v celkovej výške 30,5 mld. slovenských korún. Ako som už v úvode citoval, programové vyhlásenie vlády hovorí o zvýšení odvodov za poistencov štátu zo 4 na 5 % v roku 2007, čo sa aj uskutočnilo. Konštatovanie, že vláda neplní svoje programové vyhlásenie, tu teda nie je na mieste. Vláda, naopak, plní svoje programové vyhlásenie, o čom svedčí aj dnes schválená legislatíva. Samozrejme, môžeme polemizovať o tom, či je dostatok zdrojov v zdravotných poisťovniach. Ak však hodnotíme zverejnené kladné hospodárske výsledky za rok 2006 a rovnaký predpoklad možno očakávať aj za rok 2007, zdá sa, že v zdravotných poisťovniach je prebytok finančných prostriedkov. Vláda Slovenskej republiky svoju úlohu v tomto smere naplnila. Zabezpečila navýšenie zdrojov v rezorte. V roku 2008 je predpoklad zvýšených disponibilných zdrojov v zdravotných poisťovniach o 13 mld. korún viac oproti roku 2007. Súčasne vláda predložila na rokovanie Národnej rady vládny návrh zákona, ktorým sú zdravotné poisťovne povinné tieto zdroje použiť na úhradu zdravotnej starostlivosti. To znamená, premietnuť ich do plnenia na základe konkrétnych zmluvných vzťahov s poskytovateľmi zdravotnej starostlivosti. Tento zákon, ako iste viete, Národná rada schválila na svojej októbrovej schôdzi. Ďakujem, skončil som.
Holeva, Viliam, poslanec NR SR (2013-01-30):
Ďakujem. Nakoľko v rozprave k uvedenému návrhu zákona nevystúpili žiadni poslanci, preto prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-10-29):
(Zaznievanie gongu.) Vážené panie poslankyne, vážení páni poslanci, budeme pokračovať v popoludňajšom rokovaní šiesteho dňa 22. schôdze Národnej rady Slovenskej republiky v prerušenej schôdzi. Podľa § 23 ods. 7 rokovacieho poriadku pristúpime k zisťovaniu prítomnosti. Prosím, prezentujme sa. (Prezentácia.) Konštatujem, že je prítomných 75 poslancov, teda Národná rada nie je uznášaniaschopná. Podľa § 23 ods. 7 rokovacieho poriadku budeme pokračovať v rokovaní podľa schváleného programu bodmi ministra zdravotníctva. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 580/2004 o zdravotnom poistení a o zmene a doplnení zákona č. 95/2002 o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uvedený ako tlač 475, návrh na jeho pridelenie na prerokovanie výborom je v rozhodnutí č. 508. Prosím pána ministra zdravotníctva Slovenskej republiky Kamila Šaška, aby vládny návrh zákona uviedol. Nech sa páči, pán minister. (Striedanie sa predsedajúcich schôdze. Ruch v sále.)
Kolesík, Andrej, poslanec NR SR (2013-11-27):
Nenamieta, ďakujem. O návrhu pána poslanca Érseka, ktorý ho stiahol, tiež nemôžeme dať hlasovať, preto vás prosím, pán predseda, aby sme hlasovali o pozmeňujúcich návrhoch zo spoločnej správy a o pripomienkach z rozpravy, a mám splnomocnenie gestorského výboru a dávam hlasovať o tom, že predložený návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2014-11-09):
Pani poslankyňa Kiššová.
Blaha, Ľuboš, podpredseda NR SR (2024-01-12):
Na vaše vystúpenie, pán poslanec, neevidujem žiadnu faktickú poznámku. Ako ďalší sa do rozpravy pripraví pán poslanec Marek Krajčí za klub OĽANO, ale ešte technici musia vyrátať čas, ktorý klubu ostáva. Poprosím strpenie. Už ho vidíme. Takže nech sa páči, pán poslanec Krajčí, môžete pristúpiť k rečníckemu pultu. Klub OĽANO má 60 minút 23 sekúnd, nech sa páči.
Sopko, Miroslav, poslanec NR SR (2019-10-15):
Ďakujem. Navrhujem, aby Národná rada na rokovanie zaradila nový bod prijatie uznesenia na vyhlásenie stavu klimatickej núdze. Odôvodnenie: Pridajme sa k parlamentom v Spojenom kráľovstve, Írsku, Francúzsku a najnovšie aj v Rakúsku, rovnako ako aj k výzve Svätého otca Františka a vyhlásme stav klimatickej núdze, ktorým začneme okamžitú akciu proti zmene klímy. Urobme prvý krok ku zmene a to tým, že prijatím tohto vyhlásenia si priznáme, že tu máme problém a zadefinujme boj proti klimatickým zmenám medzi svoje priority. Ďakujem.
Blcháč, Ján, poslanec NR SR (2022-09-28):
Ďakujem pekne za slovo, pán predsedajúci. Fakt je, že to, čo si povedal, pán predseda politickej strany HLAS – sociálna demokracia Peter Pellegrini, krajina ide dolu vodou, to je jasné, to si všetci, to si myslí 90 % obyvateľov a o tom hovoria už všetci politológovia, mnohí novinári, asi každému toto by malo byť jasné. A naozaj východiskom sú určite predčasné voľby a to, že krajina ide dolu vodou, má príčinu podľa môjho názoru aj v tom, že také hnutie ako OĽANO, ono, viete, má nejakých neviem koľko desiatok členov, ale nemá žiadne štruktúry, oni nevedia, čo sa v krajine deje. My každý deň sa stretávame s ľuďmi, ktorí sa nás pýtajú, kedy už tohoto človeka, no tak... no proste kedy ho posle... pošlete do histórie z tej vlády, a teraz máme jedinečnú možnosť. Áno, súhlasím, že treba si obliecť dresy, ako to spieva ten Elán, a keď sme takto v kope, lebo Elán hovorí, že oblečme si dresy, keď sme takto v kope, aby bolo jasné, kto za to... za koho kope. Čiže my, čo sme tu, v tejto sále, plus naši ešte kolegovia stranícki z tejto partie, čo tu sú, by sme mali mať rovnaké dresy, lebo asi si uvedomujeme spoločne, že toto je riešenie, ktoré by malo byť prijaté, a to by viedlo k lepšiemu výsledku a k odstráneniu tých hrôz, ktoré sme si dneska vypočuli od predstaviteľov Národnej banky Slovenska do budúcnosti. A už len na záver vyjadrujem presvedčenie, že ten odchod pána Stančíka, ktorý vidíme, čo sa mu prihodilo, jeho vyho... jeho vláda vymenovala za štátneho tajomníka (povedané so smiechom), aby nemusel tu byť a nemusel sa kriticky vyjadrovať k tomu, čo sa tu... (Prerušenie vystúpenia časomerom.)
Laššáková, Jana, podpredsedníčka NR SR (2013-02-14):
Tak. Nie.
Pellegrini, Peter, podpredseda NR SR (2020-07-10):
Pán poslanec Kerekréti.
Richter, Ján, minister práce, sociálnych vecí a rodiny SR (2017-01-31):
Ďakujem pekne. Veľmi stručne. Ďakujem pekne za podporu. Som presvedčený, že toto je novela, ktorá nemá žiaden politický ani nejaký stranícky podtón, a že nájde širokospektrálnu podporu v pléne Národnej rady, samozrejme, nielen v prvom čítaní, ale aj druhom, resp. treťom čítaní. K vystúpeniu pani poslankyne. Na úrovni Európskej komisie sa v uplynulom polroku, možno celom roku viedla dlhodobá diskusia o prijatí akéhosi minima časového obdobia pre dĺžku materskej dovolenky. Diskutovalo sa o 14 týždňoch. Nenašla sa dohoda v rámci Európskej únie. To len trošku vysvetľujem, že kde sme my, a, a o čom sa debatuje v rámci bruselských stretnutí a možností, ktoré z toho vyplývajú. Tým chcem zároveň povedať, že akonáhle bude čo len trochu rozpočet dovoľovať, ja som presvedčený o tom, že tu stále je priestor na predĺženie tej dĺžky materskej dovolenky, ale skôr by som sa možno v tom ďalšom období zameral viac na odstránenie toho skoku z materskej na, na rodičák. Budeme o tom hovoriť v ďalšom zákone, ktorý je predmetom rokovania. Bol by som rád, aby v tomto volebnom období sme ešte raz dospeli k tomu, že budeme môcť aj tento rodičák navyšovať, pretože si myslím, že tam je veľmi veľká kategória mladých rodín, ktorá potrebuje tú pomoc, a práve preto si myslím, že to je jeden z cieľov vlády Slovenskej republiky z hľadiska rodinnej politiky, ku ktorej by sme z hľadiska priorít sa mali záujem v tom ďalšom období venovať. Všetko z mojej strany, ešte raz ďakujem pekne za podporu.
Pellegrini, Peter, predseda NR SR (2024-01-26):
Pán poslanec, vyjadrujete sa k návrhu na prvé čítanie? (Rečník pokračoval v prejave bez zapnutého mikrofónu.) Keby ste sa k zákonu navrhovali. Moje meno nie je v zákone uvedené. Ja vás v zmysle rokovacieho poriadku upozorňujem, aby ste hovorili k zákonu. Tam sa moje meno nikde neuvádza, v žiadnom paragrafe ani v odseku, ani v názve, ani nikde.
P. Hrušovský, predseda NR SR: (2005-07-01):
(Hlasovanie.) 127 prítomných, 81 za návrh, 18 proti, 28 sa zdržalo. Návrh uznesenia Národná rada schválila. Prosím pani poslankyňu Rusnákovú, aby z poverenia výboru pre vzdelanie, vedu, šport a mládež, kultúru a médiá predložila Národnej rade návrh uznesenia k prerokúvanej výročnej správe o činnosti a hospodárení Študentského pôžičkového fondu vrátane účtovnej uzávierky za rok 2004 . Nech sa páči, pani poslankyňa. E. Rusnáková, poslankyňa: Ďakujem pekne. V bode nevystúpil v rozprave nikto. Dávam teda návrh, aby Národná rada hlasovala o tom, čo jej odporúčal gestorský výbor, to znamená, aby výročnú správu o činnosti a hospodárení Študentského pôžičkového fondu vrátane účtovnej uzávierky za rok 2004 schválila.
M. Hort, podpredseda NR SR: (2008-04-01):
Poslednou s faktickou poznámkou prihlásenou je pani poslankyňa Katarína Tóthová. Nech sa páči.
Paška, Pavol, predseda NR SR (2014-11-08):
Pani poslankyňa Vášáryová.
Sárközy, Irén, poslankyňa NR SR (2018-10-23):
Áno, lenže mi povedali, že ešte aby som aj osobne, ústne povedala.
Laššáková, Jana, podpredsedníčka NR SR (2012-06-20):
Na vystúpenie pána poslanca s faktickými poznámkami piati páni poslanci. Končím možnosť. Tak aj pani poslankyňa Tomanová, dobre. Šiesti páni poslanci. Končím možnosť prihlásiť sa s faktickými poznámkami. Pani poslankyňa, stlač trojku. Dobre. Končím možnosť prihlásiť sa s faktickými poznámkami. Pán poslanec Blanár, nech sa páči.
Matej, Ondrej, poslanec NR SR (2011-11-30):
Ďakujem pekne za slovo, pán predsedajúci. Dovoľte mi predniesť spoločnú správu výboru Národnej rady Slovenskej republiky k tlači 512. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu: Národná rada Slovenskej republiky uznesením č. 654 pridelila tento zákon okrem nášho výboru, výboru Národnej rady – ústavnoprávnemu výboru, Výboru Národnej rady Slovenskej republiky pre pôdohospodárstvo a životné prostredie. Gestorský výbor nedostal do začatia rokovania o tomto vládnom návrhu zákona stanoviská poslancov Národnej rady Slovenskej republiky. K predmetnému návrhu zákona zaujali výbory Národnej rady Slovenskej republiky stanoviská: v časti IV je uvedených celkovo 43 pozmeňujúcich a doplňujúcich návrhov, ktoré odporúčame ako gestorský výbor hlasovať o všetkých návrhov naraz s odporúčaním schváliť, a v bode V odporúčame Národnej rade Slovenskej republiky predmetný zákon, tlač 512, schváliť s pozmeňujúcimi a doplňujúcimi návrhmi. Ďakujem pekne za slovo, prosím, otvorte rozpravu.
Grendel, Gábor, podpredseda NR SR (2021-03-17):
Hlasujeme o návrhu pána poslanca Jarjabka, aby sa nepokračovalo v rokovaní o tomto bode. Prezentujme sa a hlasujme. (Hlasovanie.) Prítomných 126 poslancov, za 63, proti 53, zdržali sa 4, nehlasovalo 6 poslancov. Návrh pána poslanca Jarjabka nebol schválený. (Ruch v sále.) Poprosím o pokoj v rokovacej sále. Pán poslanec Potocký, nech sa páči, uveďte ďalšie hlasovanie prosím.
Paška, Pavol, predseda NR SR (2012-05-11):
Pán poslanec Mičovský, nech sa páči, vaša reakcia.
B. Bugár, podpredseda NR SR: (2003-11-05):
Prerušujem rokovanie. Budeme pokračovať zajtra o 9.00 hodine. (Potlesk.) (Prerušenie rokovania o 19.03 hodine.)
Hort, Milan, podpredseda NR SR (2011-03-24):
Ďakujem pekne, pán minister. Pýtam sa, či je doplňujúca otázka. (Reakcia poslanca.) Nie. Ďakujem pekne za odpoveď. Budeme pokračovať otázkou č. 8. A je od pána poslanca Igora Chomu, ktorý je v sále. Otázka je na 1. podpredsedu vlády a ministra dopravy, výstavby a regionálneho rozvoja Slovenskej republiky pána Jána Figeľa. Otázka znie: „Pán minister, prečo musí Slovenská republika trpieť vaším nezmyselným rozhodnutím zastaviť výstavbu diaľnic? Robíte tomuto štátu a jeho obyvateľom zle. Kedy s tým chcete prestať?“ Nech sa páči, pán podpredseda vlády.
Blaha, Ľuboš, podpredseda NR SR (2024-01-24):
Pán poslanec Igor Janckulík.
Kmec, Stanislav, poslanec NR SR (2019-05-21):
Zápisnica o výsledku tajného hlasovania o návrhu Výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu, ktoré sa konalo 21. mája 2019. Na tajné hlasovanie o návrhu výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu bolo vydaných a poslanci si osobne prevzali 138 hlasovacích lístkov, teda na voľbe bolo prítomných 138 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu Výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu všetci poslanci odovzdali hlasovacie lístky. Zo 138 odovzdaných hlasovacích lístkov bolo 12 neplatných a 126 platných. Podľa platných hlasovacích lístkov overovatelia zistili, že za: – Ján Ilavský: hlasovalo za 71, hlasovalo proti 32, zdržalo sa 23, – Marcel Vrchota: hlasovalo za 39, proti 57, zdržalo sa 30. Na voľbu člena Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie zvolený Ján Ilavský. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
O. Nachtmannová, poslankyňa: (2007-09-04):
Dovolila by som si pripomenúť bývalej vláde zrušenie zákona o verejnej službe z 2. júla 2001, ktorý bol vo volebnom roku 2002 osemkrát novelizovaný. Tieto novely napr. sľubovali 13. a 14. plat zamestnancom verejnej služby. V podstate tá istá vláda po voľbách rozbila tento zákon na dva zákony, a to na zákon č. 552/2003 Z. z. o výkone práce vo verejnom záujme a zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme. Samozrejme, tento zákon už 13. a 14. plat neobsahoval. Bolo to uvedené iba tesne pred voľbami. Ani jeden z týchto zamestnancov nevidel ani polovičku 13. platu, a to už nehovorím o 14. A na záver by som chcela podotknúť, že ministerstvo práce, sociálnych vecí a rodiny pod vedením pani ministerky v súčasnosti intenzívne pracuje na tom, aby sme opäť mali zákon o verejnej službe. Ďakujem.
P. Paška, predseda NR SR: (2009-04-29):
(Hlasovanie.) 127 prítomných, 91 za, 16 proti, 20 sa zdržalo. Návrh sme schválili.
Sárközy, Irén, poslankyňa NR SR (2016-09-06):
Vážený pán predsedajúci, vážené panie poslankyne, páni poslanci. V súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa, ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Blanár, Juraj, poslanec NR SR (2011-02-01):
Ďakujem pekne. Chcem podporiť pána poslanca Maďariča v jeho vystúpení, pretože pomenoval presne, v čom je problém súčasných predstaviteľov koalície. Tento zákon sa netýka jazyka národnostných menšín, ale ochrany štátneho jazyka. Tento zákon, ak má byť vymožiteľný, musí mať aj sankcie. A ak môžem podotknúť, pán poslanec Maďarič, tí, čo nechcú počúvať, tak to ani nepochopia, pretože najskôr im vadilo, že vôbec sú tam nejaké sankcie, a dnes argumentujú, že pán prezident to vrátil s tým, že nepovedal o tom, že by malo byť najskôr upozornenie, ale že tam môže byť okamžite sankcia. Čiže najskôr im vadila úplne sankcia, dnes už by privítali, aby tá formulácia u pána prezidenta bola úplne iná. Ale samozrejme, že tu ide o niečo iné a mňa naozaj zaujala tá časť, kde ste hovorili o nie sebavedomom zastupovaní našich záujmov práve predsedníčkou vlády pani Radičovou. Pretože to, čo ste povedali, je naozaj smutné, ak to tak nazvem slušne, pretože ak sa premiér Maďarskej republiky vyjadrí o zákone, ktorý sa výsostne týka nášho právneho systému, nedotýka sa žiadnym spôsobom Maďarskej republiky a dáva ho na úroveň zákona o dvojakom občianstve, kde evidentne sa týka exteritoriálne aj občanov Slovenskej republiky, tak v tomto mala pani predsedníčka vlády reagovať. A toto je pre mňa jednoducho neprijateľné a myslím si, že tento zákon, ktorý ste pripravili, vážené panie poslankyne, páni poslanci z koalície, je nepotrebný a zbytočný.
Laššáková, Jana, podpredsedníčka NR SR (2012-06-29):
Pán poslanec Mihál.
Žiga, Peter, poslanec NR SR (2011-03-30):
Pán kolega Jurčík, ja som chodil do tohto parlamentu 4 roky v predchádzajúcom volebnom období, ale čoho sme svedkom od júla minulého roka, hlavne čo sa týka predkladania legislatívnych zámerov a noviel a zákonov z ministerstva hospodárstva, to táto snemovňa nepamätá. Ani jeden zákon, ktorý bol predložený ministerstvom hospodárstva, nebol v takej podobe aj schválený, ako bol predložený. Prechádza množstvom noviel, poslaneckých návrhov. A je veľmi smutné, pán kolega Jurčík, že vy ste tým pajácom, ktorý predkladá všetky tieto legislatívne zmeny. A myslím, že sme o tom hovorili aj na poslednom hospodárskom výbore, už aj vaši kolegovia z vládnej koalície toho majú po krk. Ďakujem.
Kollár, Boris, predseda NR SR (2022-10-21):
Teraz vystúpi... chce ešte reagovať pán poslanec Fecko? Nie. Dobre. Vystúpi pán poslanec Stredák.
Bugár, Béla, podpredseda NR SR (2017-04-05):
Nech sa páči, pán kolega Dostál, môžte reagovať na faktické.
Zelník, Štefan, poslanec NR SR (2017-12-01):
Ďakujem veľmi pekne. Opakovane tu zazneli Zajacove dvadsaťkorunáčky a úhrada za doplnkové ordinačné hodiny, ale ja musím povedať, že tu je a dalo sa to aj do pomeru, že 
66 halierov a teraz 30 euro. Musím povedať, že filozoficky je to diametrálny rozdiel. Zajacove dvadsaťkorunáčky boli, bola povinnosť každého pacienta, ktorý prekročil prah ambulancie, zaplatiť dvadsať korún. Toto sa nehovorí o nejakom povinnom platení, tu sa hovorí o tom, že ak máme teda málo špecialistov, ak poisťovne nedokážu zaplatiť nadlimitné výkony a my chceme znížiť čakacie doby, aby sme vytvorili možnosť, že dobre, ak lekár si splní povinnosť voči poisťovni a to, čo mu nakontrahovala a on to splní, môže si určiť dobrovoľne doplnkové ordinačné hodiny, kde príde pacient a zaplatí len za prácu tohoto lekára, lieky a všetky vyšetrenia budú hradené zdravotnou poisťovňou. Bol tu návrh aj od pána Beblavého, kolegu Beblavého, že nech to potom zaplatí poisťovňa. Ale treba si uvedomiť jedno. Aj zdravotná, teraz nechcem nejakým spôsobom hájiť zdravotné poisťovne, ale zdravotná poisťovňa pracuje s nejakým limitom. To nie je guma, ktorá sa roztiahne. A keby sme povedali, že dobre, ak to lekár teda ošetrí tých pacientov, nech to zaplatí zdravotná poisťovňa, dostane sa presne do toho, čo bola Všeobecná zdravotná poisťovňa, ktorej sme potom vyčítali, že to nezvládol manažment, lebo dostala sa do dlhu. Čiže poisťovňa musí strážiť svoj daný limit a toto je len dávaná možnosť a nie povinnosť. Možnosť pre lekára dobrovoľne a dobrovoľne pre pacienta. Ja by som si prial, keby bolo toľko financií v zdravotníctve, ale k tomuto vôbec nemuselo prísť. Ďakujem.
A. Belousovová, podpredsedníčka NR SR: (2010-05-26):
Pán poslanec Brocka má slovo.
Ďuriš Nicholsonová, Lucia, podpredsedníčka NR SR (2018-02-06):
Pán poslanec Baránik.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 4 zo spoločnej správy, pretože bola odsúhlasená námietka. Hlasujeme.
Grendel, Gábor, podpredseda NR SR (2020-12-03):
Je to už schválené, pán poslanec, takže už o tom netreba hlasovať. A teraz ako prvý písomne prihlásený vystúpi pán poslanec Boris Susko za poslanecký klub SMER.
Huba, Mikuláš, poslanec NR SR (2014-11-08):
Ďakujem pekne za slovo. No, počas tejto mimoriadnej schôdze neodznelo veľa optimistického, ak nerátame ten optimizmus v sebahodnotení členov vlády. A preto som veľmi rád, že kolega Poliačik sem priniesol čosi ako svetielko na konci tunela v podobe toho slovného spojenia nádej na zmenu, ešte by som to zdôraznil, nie na hocijakú zmenu, ale na zmenu k lepšiemu, lebo skúsenosť nás učí, že ani zďaleka neplatí, že každá zmena musí byť automaticky zmenou k lepšiemu. Aj to by sme mali mať neustále na pamäti. Ale to som len odbočil. Skrátka, slovné spojenie možnosť zmeny, možnosť zmeny k lepšiemu pre mňa znie ako synonymum slova nádej. A nádej je niečo, čo v súčasnosti a v súčasnom koncepte vládnutia na Slovensku sa akosi vytratilo. Nádej mi korešponduje s pojmom vízia a predstava o budúcnosti, nadchnutie sa niečím, čo nás presahuje, a smerovanie k tomu, čo nás presahuje. Toto všetko v súčasnom vládnutí na Slovensku akosi postrádam a bez tejto nádeje v podstate nejaký zmysluplný život nie je možný, a preto možno to, čo tu stále hľadáme úporne v tejto našej včerajšej a dnešnej polemike, je to, ako vrátiť vlastne do tých našich životov nádej alebo tú vieru v možnosť pozitívnej zmeny. A je to fascinujúce práve v predvečer 25. výročia nežnej. Takže celkom dobre... (Prerušenie vystúpenia časomerom.)
Pčolinský, Peter, podpredseda NR SR (2023-06-20):
Kolegovia, hlasovať budeme 11.10. (Pokračovanie prestávky.)
Ďuriš Nicholsonová, Lucia, podpredsedníčka NR SR (2019-06-20):
Prerušujem rokovanie o tomto bode programu. Áno, nech sa páči, dobre (reakcia na poznámku spravodajcu). Takže v utorok o sedemnástej hlasovanie. Pokračovať budeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 308/1993 Z. z. o zriadení Slovenského národného strediska pre ľudské práva. Máte to ako tlač 1264. Pán minister spravodlivosti sedí na mieste určenom pre navrhovateľa. Poprosím pani spravodajkyňu, pani poslankyňu Verešovú, aby zaujala miesto určené pre spravodajcov. Vzhľadom na to, že k rozprave k tomuto bodu programu na 43. schôdzi už vystúpili všetci písomne prihlásení rečníci, tak opäť otváram možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásil sa pán poslanec Žarnay, pani poslankyňa Verešová. Pán poslanec Žarnay, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 1264.)
V. Veteška, podpredseda NR SR: (2005-07-06):
Z. Martináková, poslankyňa: A aby ste mi aj dožičili ten čas, ktorý na faktické poznámky mám, to by som poprosila, lebo už porušovania rokovacieho poriadku tu bolo dosť. Ale naozaj nechcela som sa do takejto polemiky vôbec zapájať, len vyzeralo by to asi čudne, keby som na približne dvadsaťminútové vystúpenie, z ktorých pätnásť minút mi bolo venovaných, nereagovala. Keby som bola vedela, pán poslanec Cabaj, že kvôli môjmu menu sa nepodpisujete pod tento návrh, tak sa stiahnem a celkom pokojne prenechám túto iniciatívu silným opozičným stranám v parlamente. My sme nikdy nemali, naozaj, my sme nikdy nemali problém s tým, že sa hlásime k reformám. A naozaj sme na začiatku s plným vedomím a s veľmi dobrým úmyslom podporovali reformy, lebo sme presvedčení, že ich Slovensko potrebuje. Sme o tom hlboko presvedčení. V tých reformách sa prijali mnohé veľmi zlé kroky a hlavne neboli skoordinované. Tie zlé, chybné kroky sa prijali preto, že ministri nevedeli navzájom... (Prerušenie vystúpenia časomierou.)
Stančík, Andrej, poslanec NR SR (2022-05-25):
Pán predseda, pri druhom pozmeňujúcom a doplňujúcom návrhu požiadal pán poslanec Vetrák o vyňatie bodu 3 na samostatné hlasovanie. Pán predseda, dajte preto hlasovať o bode 3 tohto pozmeňujúceho a doplňujúceho návrhu.
Jurinová, Erika, podpredsedníčka NR SR (2015-02-11):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi.
Blanár, Juraj, podpredseda NR SR (2023-01-24):
Pán poslanec Vetrák, posledný s faktickou poznámkou.
P. Hrušovský, podpredseda NR SR: (2001-12-04):
Vážené panie poslankyne, páni poslanci, chcem vás informovať o výsledku rokovania poslaneckého grémia. Poslanecké grémium po dohode všetkých poslaneckých klubov v Národnej rade Slovenskej republiky odporúča, aby sme hlasovaním rozhodli o tom, že sa vrátime ešte raz k záverečnému hlasovaniu o vrátenom návrhu prezidenta republiky Slovenskej republiky. Poprosím všetkých prítomných pánov poslancov v budove Národnej rady, avšak neprítomných v rokovacej sále, aby sa dostavili na hlasovanie najskôr o procedurálnom návrhu, potom o hlasovaní o návrhu zákona ako o celku. Chcem upozorniť, že na prijatie návrhu zákona vráteného prezidentom republiky je potrebný súhlas nadpolovičnej väčšiny všetkých poslancov Národnej rady, minimálne 76. Budeme hlasovať o návrhu, že sa vrátime k hlasovaniu o záverečnom návrhu hlasovania ako o celku. Prosím, prezentujme sa a hlasujme. Nie, to je hlasovanie o procedúre vrátiť sa k hlasovaniu o návrhu zákona ako o celku. (Hlasovanie.) Prítomných je 99 poslancov, za návrh 98, nehlasoval 1. Konštatujem, že návrh sme schválili. Pristúpime k hlasovaniu, páni poslanci, o zákone z 9. novembra, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov a ktorým sa mení a dopĺňa zákon Národnej rady Slovenskej republiky č. 323/1992 Zb. o notároch a notárskej činnosti v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky. Prosím, prezentujme sa a hlasujme. (Hlasovanie.) Prítomných je 102 poslancov, za návrh 99, zdržali sa 2, nehlasoval 1. Konštatujem, že návrh sme schválili. Páni poslanci, pristúpime k rokovaniu o ďalších bodoch programu. Odporúčam, aby hlasovanie o návrhu zákona o zrušení niektorých štátnych fondov a niektorých opatreniach súvisiacich s ich zrušením a o zmene a doplnení niektorých zákonov sme uskutočnili zajtra ráno o 9.00 hodine ako prvý bod rokovania 53. schôdze Národnej rady. Po odhlasovaní tohto návrhu zákona začne Národná rada Slovenskej republiky rokovať o vládnom návrhu zákona o štátnom rozpočte na rok 2002. Ďalším bodom programu je správa o plnení štátneho rozpočtu Slovenskej republiky za I. – III. štvrťrok 2001, ktorý prerokúvame ako tlač 1249. Prosím, aby z poverenia vlády Slovenskej republiky návrh o plnení štátneho rozpočtu odôvodnil a uviedol v Národnej rade Slovenskej republiky podpredseda vlády pre ekonomiku pán Ivan Mikloš. Ešte pred jeho vystúpením pán poslanec Cuper. Môžete hovoriť, pán poslanec. J. Cuper, poslanec: ... už funguje, už funguje, ďakujem. Chcem vládnej koalícii poblahoželať k tomu, že zrušila nevoľníctvo, že občania Slovenskej republiky už nemusia jesť len teplú stravu. Že si môžu kupovať za gastro lístky, čo chcú. Ďakujem.
Lipšic, Daniel, poslanec NR SR (2014-11-09):
Ja som už spomínal vo svojom príhovore, že politika nie je lineárna. A myslím si, že SMER mal aj za tieto dva roky oveľa väčšie kauzy aj v tomto parlamente, aj keď sme tu sedeli ohľadne zákona, ktorý sa týkal PPC, kde nepokryte prišiel návrh, aby dostávalo PPC-čko vlastnené Pentou 30 mil. ročne len tak na doplatkoch elektriny, sme na to náhodou prišli, tak potom bol z toho škandál, alebo aj SPP. A tým, že politika nie je lineárna, tak niekedy aj menší škandál, ktorý je predstaviteľnejší, a to pri tom cétečku je predstaviteľnejšie, pretože je to suma, ktorú si ľudia vedia predstaviť. A ľudia vedia, aká je situácia v nemocniciach, vedia, aké platy majú zdravotné sestry, a vedia, aké rozhodnutia musia urobiť lekári pri nasadzovaní niekedy veľmi finančne náročnej liečby. Takže tak to proste niekedy je. Ale druhá vec. Keď tu ešte bol pán minister Maďarič, tak som aj na neho to chcel nejako zacieliť v tom slova zmysle, že kedysi, ešte pred takými štyrmi rokmi mnohí ľudia aj zo strany SMER hovorili, že v tej strane SMER sú také dva hlavné prúdy, sú to ten ideologický a ten biznis, ten podnikateľský. Ten ideologický predstavujú pán Čaplovič, pán Maďarič, pán Zala, pán Magala. Ja som sa ho chcel len opýtať, či to tak ešte funguje alebo už sú tam len rôzne podnikateľské prúdy, či ten ideologický prúd tam nejaký je, ako je silný. A pár ľudí si to mýlilo. Ja som si myslel, že v parlamente je pár normálnych, slušných poslancov, ale sa mi zdá, že sa dosť oslabuje ten prúd, takže už je tu skôr viacero takých rôznych podnikateľských prúdov, že už sa SMER trošku v tomto transformoval v posledných rokoch.
Majerský, František, poslanec NR SR (2024-01-08):
Ďakujem pekne, pán predseda. Pani kolegyňa, veľmi, naozaj veľmi oceňujem váš odborný príspevok a zaujala ma tam jedna myšlienka, ktorú ste povedali, že vyhraj voľby, môžeš všetko. Toto na Slovensku kým sa nezmení, tak sa budeme stále potýkať dokolečka, dokolečka, dokolečka, bez odbornej diskusie, lebo ja, si myslím, ja viem, čo je najlepšie, ja som vyhral voľby, ja môžem zmeniť Slovensko. Ale my tu sme 150 zástupcovia celej krajiny, ale my nemeníme Slovensko len pre seba, ale meníme ho pre celú spoločnosť, pre celú našu krajinu a týmito zákonom, skráteným legislatívnym konaním sa absolútne nikam neposúvame, ale sa vraciame naspäť do 90. rokov a myslím si, že veľa zločincov, ktorí teraz tento Trestný zákon skráteným legislatívnym konaním pozerajú, sa veľmi tešia, ako stúpne kriminalita na Slovensku. A toho sa naozaj bojím, tuná naozaj mala prísť poctivá, odborná diskusia všetkých zainteresovaných. A ja takisto hovorím aj za KDH, mali sme si zvolať odborný stôl, kde by boli za každú stranu odborníci na právo, ja nie som odborník na právo, a mali sme sa o tom baviť, lebo naozaj to bude mať veľký vplyv na trestné, trestné veci na Slovensku, a toto nie je správna cesta, pán minister. Ďakujem.
V. Veteška, podpredseda NR SR: (2004-03-16):
J. Jaduš, poslanec: Ďakujem za reakcie. Takže najprv k pánovi poslancovi Rusnákovi. Pán poslanec Rusnák, ja súhlasím s vami, že v životnom prostredí je nedostatok peňazí, ale treba pripomenúť, že práve prvá vláda pána Mikuláša Dzurindu, v ktorej sedel aj pán Mikloš Ivan, bola tá, ktorá zlikvidovala jeden zo zásadných zdrojov financovania životného prostredia, a to Štátny fond životného prostredia. Bol to jeden mechanizmus, ktorý bol atribútom viaczdrojového financovania životného prostredia a do veľkej miery nebol závislý od štátneho rozpočtu, pretože sa mu tvorili obrátkové zdroje. Pán poslanec Gaľa, máte pravdu, dnes neodvolávame pána Miklósa, ale Mikloša, ale chcem vám pripomenúť, že pán minister životného prostredia bol jediný, ktorý nezdvihol ruku za rozpočet na rok 2004. Ďakujem pekne. (Potlesk.)
Grendel, Gábor, podpredseda NR SR (2020-04-29):
Ďalší v rozprave je pán poslanec Viskupič, ktorý mi avizoval, že bude vystupovať dlhšie. Ako spravodajca má možnosť sa prihlásiť aj ako spravodajca a nielen ako ústne prihlásený. Berieme to takto, nech sa páči.
Paška, Pavol, predseda NR SR (2012-10-18):
Hlasujeme o bodoch zo spoločnej správy. (Hlasovanie.) 132 prítomných, 79 za, 1 proti, 52 sa zdržalo. Tieto body sme schválili.
Šuca, Peter, poslanec NR SR (2024-06-26):
Ďakujem pekne za slovo, vážený pán predsedajúci. Vážený pán poslanec Krúpa, tak u vás som teda zvyknutý na iné diskusné príspevky, na razantnejšie, konkrétnejšie, faktografickejšie, ale dnes to nejako nevyšlo. Ten svoj úvod ste začali meditáciou o Ľubošovi Blahovi, len my nejdeme voliť na podpredsedu parlamentu a diskusia nie je o Ľubovi Blahovi, ale o Tiborovi Gašparovi. Tak vám hneď znovu odpoviem svoj názor na Tibora Gašpara. Pre mňa a pre 140-tisíc voličov strany SMER – slovenská sociálna demokracia je Tibor Gašpar principiálny, čestný a rovný chlap a tak Tibora vnímam ja, celý náš poslanecký klub a ďalších 140-tisíc ľudí na Slovensku. Spomínali ste tu obrovské množstvo vecí, vrátili ste sa k vražde, k vražde, k odpornej vražde mladého novinára a jeho priateľky. Pán Krúpa, nerobte to. Viete, prečo to nerobte? Predtým ste pôsobili v jednej strane, ktorú pán Horský nazval niekedy, pán nebohý politológ Horský, antropologický zhluk. Na vašej tlačovke odznelo, že vražda Martiny a Jána urobí obrat v politike, nie na našej tlačovke. Pán Krúpa, nerobte to. Mali ste hneď jasných vinníkov, každý smerák mal krvavé paprče. Pán Krúpa, nerobte to! Máte neustály problém o reputáciu, predtým ste mali problém s reputáciou výboru pre obranu a bezpečnosť, lebo Tibor Gašpar ešte je vždy predseda výboru. Musím vám povedať, že Tibor Gašpar je veľmi uznávaný predseda výboru v ťažkej, exponovanej dobe a nikto s ním nemá nijaký problém. Tak jak tu už bolo povedané, prijíma veľvyslancov, prijíma zahraničné delegácie a nikto s ním nemá žiaden problém. Reputáciu výboru ste skôr kazili vy s vaším neprofesionálnym vedením výboru. Meditovali ste o to, že je zberač... (Prerušenie vystúpenia časomerom.)
Grendel, Gábor, podpredseda NR SR (2023-02-07):
Takže teraz vystúpi v rozprave pán poslanec Peter Cmorej. Pripraví sa pán poslanec Kočiš.
Sabolová, Mária, poslankyňa NR SR (2011-12-01):
Ďakujem za slovo. Chcem len oznámiť členom výboru, že výbor o 13.00 hodine bude aj napriek tomu, máme tam ešte nejaké iné body. Ďakujem pekne.
Kažimír, Peter, podpredseda vlády a minister financií SR (2015-03-12):
Ďakujem, pán predseda, za slovo. Ďakujem, pán poslanec, za otázku a dovoľte aj zároveň, aby som všetkým poprial príjemný, dobrý deň. Index biedy z anglického misery index od agentúry Bloomberg naozaj zaradil Slovensko medzi 15 najbiednejších krajín v roku 2015. Nemám radosť z takéhoto rebríčka, ale mu ani neverím, hovorím jedným slovom, a vôbec som nemal radosť z toho, že hlavne bulvárne médiá venovali tomuto umiestneniu dosť veľkú pozornosť, lebo týmto spôsobom neprispievajú veľmi k sebavedomiu našej krajiny. Tento nelichotivý výsledok je však dôsledkom problematickej, naozaj problematickej metodiky výpočtu indexu, ten jednoducho sčíta mieru inflácie a nezamestnanosti v danej krajine, čo je pri hodnotení biedy problematické najmä z dvoch dôvodov. Prvým nedostatkom je fakt, že najmä v rozvojových štátoch je v dôsledku šedej ekonomiky a rozšíreného domáceho poľnohospodárstva veľmi ťažko odhadnúť skutočnú mieru nezamestnanosti. Pravdepodobne aj z týchto dôvodov index biedy zahŕňa len 51 štátov sveta a väčšinu naozaj biednych krajín ignoruje. Z 15, napríklad príklad, z 15 najbiednejších krajín sveta podľa tohto slávneho indexu je len jedna z Afriky. Len jedna z Afriky. A paradoxne je to vyspelá Južná Afrika. Áno? Aby sme si vedeli o tom indexe povedať svoje, čiže medzi 15 najbiednejšími je jedna africká a je to Juhoafrická republika, neviem, pán poslanec, či ste tam boli, ja som tam bol niekoľkokrát a z tohto pohľadu takisto nesúhlasím. Druhý nedostatok prezentovaného indexu biedy plynie zo skutočnosti, že index nedokáže zohľadniť masívne recesie, pretože sú spojené s defláciou. Ak v dôsledku masívnej recesie miera nezamestnanosti vzrastie o 20 percentuálnych bodov a ceny, naopak, klesnú o 20 percentuálnych bodov, index biedy sa v postihnutej krajine paradoxne vôbec, vôbec nezmení. Môžte povedať, že je to hra čísel, a to je proste presne konštrukcia, technická konštrukcia jednoduchého a zrejme mediálne atraktívneho rebríčka. Povedané jednoducho, merať biedu nominálnou veličinou, akou je inflácia, nie je správne, podstatné totiž nie je to, koľko stojí chlieb, ale to, koľko chleba si ľudia môžu reálne kúpiť. A voľným slovom, je to tak, ako podľa farby očí a veľkosti topánok povedať o človeku, že je dobrý alebo zlý. Skončil som.
Hrnčiar, Andrej, podpredseda NR SR (2019-10-22):
Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Kataríne Macháčkovej.
P. Paška, predseda NR SR: (2006-08-02):
Ako prvá pani Renáta Zmajkovičová.
Puci, Róbert, poslanec NR SR (2013-01-31):
Ďakujem pekne. Vážená pani predsedajúca, kolegyne, kolegovia a vážený pán minister, Národná rada Slovenskej republiky uznesením č. 379 z 18. decembra 2012 pridelila vládny návrh zákona o integrovanej prevencii a kontrole znečisťovania životného prostredia a o zmene a doplnení niektorých zákonov, tlač 277, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov). Všetky výbory Národnej rady, ktorým bol vládny návrh zákona pridelený, s ním súhlasili a odporučili ho Národnej rade s pripomienkami schváliť tak, ako sú uvedené v časti IV spoločnej správy vrátane odporúčaní gestorského výboru. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 16 hlasovať spoločne, s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o integrovanej prevencii a kontrole znečisťovania životného prostredia a o zmene a doplnení niektorých zákonov schváliť. Spoločná správa výborov Národnej rady Slovenskej republiky o prerokovaní vládneho návrhu zákona o integrovanej prevencii a kontrole znečisťovania životného prostredia a o zmene a doplnení niektorých zákonov, tlač č. 277, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 104 z 29. januára 2013. V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončil som, otvorte, prosím, rozpravu.
Zajac, Pavol, poslanec NR SR (2015-11-24):
Ďakujem pekne za vystúpenie. Pán kolega Baška, no určite tiež nebolo v súlade vaše vystúpenie s rokovacím poriadkom, nebolo to k tomuto bodu, ktorý momentálne prerokovávame. A ten bod je o cestnej premávke. Ale mne to nevadí. Len by ma zaujímalo keď som vtedy na mimoriadne rokovanie výboru, ktoré kolegovia opoziční poslanci zvolali, pre obranu a bezpečnosť ohľadom riešenia situácie v týchto problémových oblastiach prišiel z východu 500 kilometrov aj so starostom Sačurova, kde sa táto udalosť udiala, mimochodom, nejednalo sa len o túto udalosť vtedy, keď tie maloleté deti zbili dôchodcu, ale v tých dňoch sa vtedy objavili viaceré napadnutia starších občanov, hlavne na východnom Slovensku, prišiel a pán minister sa nemohol zúčastniť tohto rokovanie a to rokovanie bolo prerušené, prečo ste ma neinformovali, keď ste dobre vedeli, že mám záujem o riešenie tejto témy, prečo ste ma nepozvali na to ďalšie rokovanie, o ktorom tvrdíte, že potom pokračovalo? Mňa to veľmi mrzí, lebo aj pán starosta Sačurova mal záujem prísť na to rokovanie. To je toľko k tomu. Určite keby som bol vedel o tomto rokovaní, keby ste ma boli naň pozvali, vedeli te, že mám o to záujem, tak by som určite prišiel na to rokovanie. To je toľko.